钦定古今图书集成/理学汇编/字学典/第113卷 > 王庭筠
## 钦定古今图书集成/理学汇编/字学典/第113卷 > 王庭筠

按《金史》本传：“王庭筠，字子端，河东人。登大定十六年
进士第，调恩州军事判官，再调馆陶主簿。明昌元年，
试馆职中选。御史台言不当以馆阁处之，遂罢。乃卜
居彰德，买田隆虑，读书黄华山寺，因以自号。三年，召
为应奉翰林文字，命与秘书郎张汝方品第法书、名
画，迁翰林修撰。书法学米元章，与赵沨、赵秉文俱以”
名家。

按“书学”传授庭筠，南宫之甥，其书法传子澹游，至张
天锡。

按《六研斋三笔》：“庭筠书法，沈顿雄快，与南宋诸老各
行南北，元初巙子山诸人不及也。”